**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **Miško ekologijos ir biologinės įvairovės** |

**Jūsų sektorinės grupės nariai**

|  |  |  |
| --- | --- | --- |
| **Eil. Nr.** | **Vardas Pavardė** | **Ką atstovauja?** |
|  | Adas Marčiulynas | LAMMC Miškų institutas |
|  | Adelė Banelienė | Lietuvos gamtos fondas |
|  | Albertas Stanislovaitis | Valstybinė saugomų teritorijų tarnyba |
|  | Alfas Pliūra | Lietuvos miškininkų sąjunga |
|  | Algirdas Klimavičius | Aplinkos ministerija |
|  | Algis Davenis | Lietuvos arboristikos centras |
|  | Almantas Kulbis | Lietuvos mokinių neformaliojo švietimo centro Gamtinio ir ekologinio ugdymo skyrius |
|  | Dalius Dapkus | Valstybinė saugomų teritorijų tarnyba MAC |
|  | Darius Danusevičius | VDU Žemės ūkio akademijos Miškų ir ekologijos fakultetas |
|  | Darius Raudonius | Valstybinė miškų tarnyba |
|  | Darius Stončius | NEPCON |
|  | Deima Pranckūnienė | Tytuvėnų regiononio parko direkcija |
|  | Deividas Makavičius | Šikšnosparnių apsaugos Lietuvoje draugija |
|  | Eduardas Budrys | Gamtos tyrimų centras |
|  | Eugenijus Drobelis | Lietuvos ornitologų draugija |
|  | Gediminas Brazaitis | VDU Žemės ūkio akademijos Miškų ir ekologijos fakultetas |
|  | Giedrius Vaivilavičius | Valstybinė saugomų teritorijų tarnyba MAC |
|  | Gintaras Varnas | Lietuvos ornitologų draugija |
|  | Iveta Varnagirytė Kabašinskienė | LAMMC Miškų institutas |
|  | Jolanta Rimšaitė | Gamtos tyrimų centras |
|  | Jolita Abraitienė | VĮ Valstybinių miškų urėdija |
|  | Jūratė Lynikienė | LAMMC Miškų institutas |
|  | Jurga Motiejūnaitė | Gamtos tyrimų centras |
|  | Kęstutis Armolaitis | LAMMC Miškų institutas |
|  | Kęstutis Volkus | Sirutiškio ekologinis - botaninis skveras (Kėdainių r., Surviliškio s.) |
|  | Mindaugas Kirstukas | Kauno marių regioninio parko direkcija |
|  | Mindaugas Lapelė | VšĮ Sengirės fondas |
|  | Paulius Zolubas | Valstybinė miškų tarnyba |
|  | Petras Kurlavičius | Lietuvos ornitologų draugija |
|  | Povilas Ivinskis | Gamtos tyrimų centras |
|  | Reda Iršėnaitė | Gamtos tyrimų centras |
|  | Remigijus Bakys | Kauno miškų ir aplinkos inžinerijos kolegija |
|  | Rimgaudas Treinys | Gamtos tyrimų centras |
|  | Saulis Skuja | Valstybinė saugomų teritorijų tarnyba |
|  | Simona Pošiūnaitė | VDU Žemės ūkio akademijos Miškų ir ekologijos fakulteto studentė |
|  | Tautgirdas Masiulis | Aukštaitijos nacionalinio parko direkcija |
|  | Valerijus Rašomavičius | Gamtos tyrimų centras |
|  | Vidmantas Verbyla | Lietuvos miškininkų sąjunga |
|  | Vitas Marozas | VDU Žemės ūkio akademijos Miškų ir ekologijos fakultetas |
|  | Vytautas Suchockas | VDU Žemės ūkio akademijos Miškų ir ekologijos fakultetas |
|  | Vytautas Uselis | Lietuvos entomologų draugija, Valstybinė saugomų teritorijų tarnyba prie AM |
|  | Žydrūnas Preikša | VDU Žemės ūkio akademijos Miškų ir ekologijos fakultetas |
|  | Žymantas Morkvėnas | VŠĮ Baltijos aplinkos forumas |

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nuspredžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

*[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi ivykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| 5 Miškų ministrų konferencijos | 1990-2007 | Aptariamos strategijos (miškų biologinė įvairovė, genetinė įvairovė), iniciavo EUFORGEN programą |
| Miškų nuosavybės teisių restitucija ir privatizacija | 1990-2000 | kirtimų apimčių didėjimas nutraukus / sumažėjus medienos importui iš Rusijos/ miško naudojimo privačiuose ir valstybiniuose miškuose diferencijacijos pradžia/padidėjusios (daugiau nei dvigubai) miško kirtimo apimtys lyginant su laikotarpiu iki 1990/ Išaugo miško kuro paklausa |
| Planingas ir stichinis egzotinių augalų platinimas ir savaiminis plitimas miškuose | Nuo 1990 | Beveik išimtinai neigiamas. Ypač nukentėjo trofiškai skurdžios miško ekosistemos su mineraliniais dirvožemiais (ypač smėlio). Tiesiogiai ir netiesiogiai nukentėjo ir absoliuti dauguma tokių ekosisemų organizmų. Dalis augalų vėliau buvo paskelbti invazinėmis rūšimis ir paskelbti už istatymų ribų. |
| Planingai apželdomos ir savaime užžėlė buvę miško aikštelės ir kitokios atviros vietos | Nuo 1990 | Poveikis išimtinai neigiamas. Siekiant proritetinio didesnės ekonominės naudos gavimo tikslo (didinant medynų produktyvumą), daugumoje miškų katastrofiškai sumažėjo atvirų sumedėjusiais augalais neapaugusių vietų. Ypač nukentėjo kai kurie vabzdžiai (ypač ekologiškai susiję su žiediniais augalais) ir specifinės nykstančios augalų bendrijos bei retos šviesamėgės miško augalų rūšys |
| Stichiška ir planinga vietinių natūralaus grunto miško kelių plėtra | Nuo 1990 | Poveikis neigiamas: kai kuriuose regionuose - ypač pušynuose; saugomose teritorijose; padidėjo biologinės įvairovės trikdymas, šiukšlinimas, paklotės ardymas, įvairių tipų tarša. |
| Mažėja savaiminės kilmės medynų | Nuo 1990 | Neigiamas: iškirtus brandžius, savaiminės kilmės medynus, jie atkuriami želdinant kirtavietes; miško įveisimas įvairaus tipo augavietėse neprilygsta natūraliam medyno atsikūrimui kai formuojasi įvairesnės rūšinės ir genetinės sudėties medžiais ir įvairesnės erdvinės struktūros dėl nevienodo medžių prigijimo ir tt. |
| Priešgaisrinės apsaugos tobulinimas | Nuo 1990 | Pagerėjo techninė bazė. Poveikis biologinei įvairovei nevienareikšmiškas |
| Raudonosios knygos leidyba/atnaujinimas | 1991, 2007, 2020 |  |
| Didelės grupės naujų saugomų teritorijų įsteigimas | 1992 | Padidėjo ST ir ne ūkinio miško plotas. Atsirado funkcinis zonavimas, II ir I grupės miško fragmentai ST plotuose. Tuo metu įsteigti ir draustiniai II grupės miškais? |
| BĮ Konvencijos ratifikavimas | 1992 | Deklaruotas siekis saugoti biologinę įvairovę |
| ST įstatymo priėmimas | 1993 |  |
| Miško kirtimų taisyklių įvairi redakcija | Nuo 1991? |  |
| Miško sąvokos pakeitimas Miškų įstatyme | ? | Pažemintas slenkstis. Tuomet įtaksavo daug pelkių kaip mišką, to pasėkoje dėl metodinių aspektų buvo “ant poprieriaus”? padidintas miškingumas. Pelkių įtaksavimas mišku sukelia pelkių atkūrimo problemas ir neigiamą poveikį klimato atžvilgiu. |
| Masinis eglių džiūvimas dėl ekstremalių klimatinių reiškinių | 1993-1995 | Reikšmingas brandžių eglynų plotų mažėjimas |
| Sumažintas eglės kirtimo amžius nuo 90 iki 70 | Apie 2003-2010 | Neigiamas poveikis bioįvairovei, pradėjo mažėti miško biologinės įvairovės komponentai susiję su brandžiais eglynais |
| Sunkiosios technikos taikymas miško kirtimo technologijoje | Nuo 2000 | PK: Po sunkiosios technikos ratais šiltuoju metu žūna dauguma dirvos paviršiuje ir viršutiniame dirvos sluoksnyje gyvenančių, laikinai besislepiančių ir besiveisiančių gyvūnų, augančių augalų; pažeidžiamos paviršinę šaknų sistemą turinčių medžių šaknys. |
| Pirmoji Biologinės įvairovės strategija | 1997 | Teigiamas, kai kurios prognozės nepasitvirtino. Dokumentas, kuriame pagrindinis dėmesys buvo skirtas biologinei įvairovei. |
| EUFORGEN programa  (miškų ministrų programa) | Apie 2000 | Kiekvienoje šalyje inicijuota genetinių išteklių apsauga |
| KMB inventorizacija | 2001-2005 (2013) | Miškų biologinės įvairovės požiūriu reikšmingų fragmentų kartografavimas ir susisteminimas remiantis moksliniais duomenimis grįstą metodika |
| Prasidėjo FSC sertifikavimo procesas | 2000 (2002) | Gerėjo teisės aktų, reglamentuojančių biologinės įvairovės apsaugą įgyvendinimas (miškų auditavimas), buvo įteisinta nuostata nevykdyti ūkinės veiklos bent 5 proc. miško ploto. |
| VSTT įsteigimas | 2002 | Speciali gyvosios gamtos klausimais besirūpinanti įstaiga. |
| Augalų genų banko įsteigimas | 2003 |  |
| Stojimas į ES ir | 2005 m. | Teigiamas poveikis, bet neįgyvendintos strategijos, nebuvo pakankamo dėmesio biologinės įvairovės tyrimui,. |
| Lietuvos pasirengimas stoti ir įstojimas į ES | 2001 -2004 | Teigiamas. Europos gamtosauginių įstatymų taikymo pradžia/ naujos rūšys ir buveinės kartografuojamos ir siūloma teisinė apsauga/naujos rūšys pradėtos saugoti/ Steigiamas Natura 2000 tinklas/ biogeografinių seminarų procesas/priešpriešos pradžia tarp miškininkų ir gamtininkų, biologų strategijos ir supratimo |
| „Natura 2000“ tinklo sukūrimas | 2001-2004 | EB svarbos buveinių interpretavimo ir apsaugos nacionaliniu mastu dokumentų parengimas. EB direktyvoms įgyvendinti skirtų teritorijų atranka ir steigimas – efektyvaus ekologinio tinklo užuomazgos. Nepakankamai teigiamas, nepasiekti tikėtini rezultatai |
| Požiūrio į gamtos tyrimus kitimas, tyrimų sisteminimas, ilgalaikis požiūris į juos | Nuo 2001 | Teigiamas. Skirta buveinių ir paukščių direktyvų įgyvendinimui, t. y. pagrindinis tikslas tyrimų – gamtosauginis. Kai saugoma viena rūšis/buveinė – kartu saugoma ir kitos |
| Europos Sąjungos finansavimas biologinės įvairovės išsaugojimui ir atkūrimui | Nuo 2004 | Teigiamas, suteikė sąlygas aktyviai gamtosaugai |
| BŽŪP taikymas Lietuvoje | Nuo 2004 | Neigiamas. Neliko smulkaus ūkininkavimo, neliko pereinamosios zonos iš pievos į mišką, turtingo biologinės įvairovės komponento  (keitėsi ir socio-ekonominė situacija kaip gyventojų mažėjimas, technikos didėjimas, stipresnė konkurencija žemės ūkio produkcijos rinkoje, nesu tikras ar tikrai vien kompensacijomis buvo po 2004 tos mažos oazės miškuose prarastos)  Natura 2000 kompensavimo mechanizmo atsiradimas. |
| Sistemingos BĮ būklės stebėsenos susiformavimas | Nuo 2004 | Teigiamas. Pagerėjo duomenų bazė, objektyviau identifikuojama faktinė apsaugos būklė, tendencijos ir priemonių poreikis. Tačiau metodologija išlieka problematiška, nėra duomenų analizės metodikų, nėra analitinių grupių, kurios apdorotų monitoringo duomenis ir užtikrintų grįžtamąjį ryšį. Kol kas duomenys tik kaupiami “į stalčių" |
| Intensyvus gamtotvarkos planų kūrimas | Nuo 2004 | PK: Įgyvendinant kai kuriuos miškingų teritorijų gamtotvarkos planus įrengta paukščiams dirbtinių lizdo pagrindų, inkilų, vykdyti buveinių tvarkymo darbai.  V.U. Atlikta keletas viekartinių priemonių Buveinių direktyvos miškų rūšims, įgyvendinta hidrologinio režimo atstatymo projektų pelkėtuose miškuose. |
| Daug nelegalių kirtimų | Iki 2010 | Ąžuolų, uosių nelegalūs kirtimai (vagystės). Neigiama įtaka bioįvairovei |
| Sustiprėjo miškų kontrolė | Nuo 2010 | Teigiamas poveikis – mažėja nelegalių kirtimų |
| ES biologinės įvairovės strategijos iki 2010, iki 2020 | 2010, 2020 | Turėtų iliustruoti nesėkmingas pastangas sustabdyti biologinės įvairovės nykimą |
| Ekosisteminių paslaugų sąvokos platesnis naudojimas | 2011 | Teigiamas/ numatyta ES Biologinės įvairovės strategijoje iki 2020 m. |
| Nacionalinė EB svarbos buveinių inventorizacija ir kartografavimas | 2009–2015 | Pasiekti puikūs rezultatai, bet neįteisinta teisiškai apsauga. Atliktas detalus buveinių inventorizavimas- kartografavimas. Teigiamas poveikis – gera faktinė bazė atsispirti buveinių direktyvos įgyvendinimui. PK: Tačiau ji išnaudota nepilnai, nes daugelis inventorizuotų ir potencialių saugoti pagal ES Buveinių direktyvos reikalavimus vertingų miško buveinių buvo sėkmingai iškirsta. |
| Visuomeniniai judėjimai, pvz. „Už Gamtą“ | 2008–2010 m. | Teigiamas, priimti teisiniai nutarimai |
| Sistemingos duomenų bazės apie gyvosios gamtos vertybes. | 2011 m. | Nepakankamai teigiama. SRIS sistema, Biomon, Geoportal, Miškų kadastro informacinė sistem. SRIS - sudėtingai veikianti, ne visada aiškus duomenų patikimumas ar tikslumas. Nuo 2011 m. ženkliai padidėjo duomenų kiekis.  Didelis duomenų kiekis iš miško kadastro perėjo į SRIS duomenų bazę. SRIS informacija tapo faktine priemone įgyvendinti teisėms aktams (pvz., gamtinių vertybių apsaugai pagal Miško kirtimo taisykles) |
| Kirtimų intensyvėjimas | Nuo 2015 | Neigiama, po antrojo pasaulinio karo užaugusių miškų praradimas |
| Miškų įstatymo pakeitimas, leidęs II grupės miškuose kirsti pagrindiniais kirtimais nesulaukus gamtinės grandos | 2015 | Labai ryškus neigiamas smūgis biologinei įvairovei |
| Ąžuolų, uosių džiūtis | Apie 2017 | Neigiamas – iš miško buvo išimta daug bioįvairovės požiūriu vertingiausių medžių. Neigiamas poveikis epifitinėms kerpėms ir t.t. kitoms rūšims, susijusiomis su sena plačialapių mediena. Sunyko dalis KMB ir kai kurių ST vertybės, kur vyravo brandūs uosynai |
| Naturalit, Metodinis analitinis centras | Nuo 2018 | Teigiama, sukūrė naują postūmį. Stiprėja analitinis duomenų interpretavimas, atsiranda daugiau informacijos apie retas rūšis |
| EK pažeidimo procedūra dėl netinkamo Natura 2000 įgyvendinimo | 2018-2019 | Teigiamas – skatinama užtikrinti adekvatų apsaugos poreikį. Sustabdyti kirtimai natūraliose buveinėse, saugomose teritorijose, vidinis urėdijos dokumentas. Sustiprėjo Natura 2000 tinklo plėtra |
| Valstybinio miškų ūkio sektoriaus pertvarka | 2018-2019 | Teigiamas, nes miškų derinimas vyksta su viena atsakinga įmone. Urėdijų reforma. Einama teigiama linkme saugant bioįvairovę, galima gamtinių vertybių apsauga nacionaliniu mastu esant vienam valstybinių miškų valdytojui |
| Stipriai aktyvėjantys visuomenės judėjimai, viešojo intereso didėjimas miškų apsaugos srityje | 2018-2019 | Teigiama – miškų bioįvairovės apsauga atranda savo vietą politinėje darbotvarkėje. |
| Baudos už apleistų žemių apaugimą mišku | Nuo 2018 | Neleidžia savaime užaugti miškams, neigiamas |
| Rūšių būklės vertinimas pagal IUCN kategorijas | 2019 | Teigiamas |
| Miško ekosistemų saugojimui – aktyvi gamtotvarka: hidrologinio režimo atkūrimas, kontroliuojami gaisrai. | 2013 |  |
| Aktyvėjantis FSC sertifikavimas privačiuose miškuose | Nuo 2020? | Teigiamas |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| Klimato kaitos konvencija, 1992 m. |  |
| ST įstatymas |  |
| Miškų įstatymas, 1994 m. | Miškai pagal kategorijas (ūkiniai ir kitų kategorijų miškai) |
| Laukinės augalijos įstatymas |  |
| Laukinės gyvūnijos įstatymas |  |
| Miško kirtimų taisyklių AM įsakymas |  |
|  |  |
| Prisijungimo prie programos 1994 m. EUFORGEN sutartis, 1998 m. | Bendra tendencija yra teigiama visur |
| Augalų nacionalinių genetinių išteklių įstatymas, 2001 m. |  |
| Miško genetinių išteklių išsaugojimo ir selekcijos plėtros programa, 2003 |  |
| ES paukščių ir buveinių direktyvos |  |
| Bendrieji buveinių nuostatai; kiti nuostatai |  |
| Miškų urėdijos įsakymas dėl FSC plotų |  |
| Nuo 2018 m. pradėtos rengti miško buveinių tvarkymo rekomendacijos | Laukiame teigiamo, daug problemų yra atskirų faktorių taikymo |
| Buveinių apsaugai svarbių teritorijų steigimas, 2018 m. | Teigiamas, likviduojamas atsilikimas |
| SŽNS įstatymas, 2019 |  |
| ES Biologinės įvairovės strategija iki 2030 m. | Laukiame teigiamo, bet yra neaiškumų formuluotėse |
| Lietuvos žaliasis kursas, 2021 m. | Laukiame teigiamo |
| EK Biologinės įvairovės strategija |  |
| ES biologinės įvairovės strategija iki 2030 m |  |
| Didėja visuomenės supratimas dėl nematerialių miško vertybių | Teigiamas |
| Trūksta visuomenes kompetencijos, žinių | Neigiamas |
| Verslo spaudimas didinti miško kirtimą | Neigiamas |
| Nėra griežtų “raudonų linijų” verslo ir finansų manipuliacijoms | Neigiamas |
| ES Miškų strategija iki 2030 metų, 2021 m. |  |
| Europos miškų strategija (2021) | Valstybės narės dar turi pritarti / nepritarti jai |
| Ataskaitos nacionaliniu mastu apie EB svarbos buveinių ir rūšių būklę, bei direktyvų įgyvendinimą | LT 2019 |
| IPBES ataskaita apie pasaulio biologinės įvairovės kritinę būklę |  |
| Informacijos apie rūšis kaupimas piliečių mokslo sistemoje (INaturalist) | Teigiamas |
| Gamtinės brandos medynų mažėjimas | Neigiamas. Duomenys remiantis Miškų kadastro duomenimis |
| Žaliasis kursas ir jame įvardinti gamtos atkūrimo tikslai | Teigiama, nes numatyta išsaugoti 30 proc šalies sausumos ploto ir 10 proc griežtai ir sengires. |
| Miškų privatizavimo atneštos naujos verslo sąlygos, nes atsirado privatus miškų sektorius | Nuo 1990 m  Ir teigiamas, ir neigiamas. |
| 5 proc mokesčio įvedimas | Kuria sąlygas sistemingai investuoti į miškų plėtrą,  saugojimą, atkūrimą. |
| Savaime atželiantys miškai neleidžiami ES teisės aktų |  |
| Miškų ūksmingumo ir medynų tankumo didėjimas | Neigiama, nes dauguma nykstančių rūšių yra pusiau šviesiamėgės |
| Kultūrinės kilmės medynų dalies didėjimas | Neigiama, nes biologinė įvairovė turtingesnė savaiminės kilmės medynuose |
| Nusausintų miškų buveinių tolimesnis regresas | Neigiama, nes sustiprina ir taip neigiamą klimato poveikį pelkėtų miškų buveinėms. |
| Biologinės įvairovės specialistų trūkumas | Neigiama, nes, nesurenkama pakankamai žinių apie bioįvairovę, jos kitimo tendencijas, duomenys nėra kompetentingai apdorojami,, nėra kam kompetentingai optimizuoti saugomų teritorijų tinklą, neparengiamos tinkamos metodikos gamtotvarkai ir t.t. |
| Tausojančios miškininkystės specialistų trūkumas | Neigiama, nes didelėje dalyje miškų reikia taikyti tausojančio naudojimo būdus, tačiau nėra tam reikalingų gebėjimų. |
| Invazinių ir kitų svetimžemių rūšių plitimas | Neigiama |
| Parengti Natura 2000 teritorijų apsaugos tikslai | Teigiama, nes atsiranda aiškumo, kurioje vietoje ką ir kaip saugoti |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

|  |  |  |
| --- | --- | --- |
|  | **POREIKIS (-IAI) pagal tematines grupes** | **Argumentuotas poreikio pagrindimas** |
|  | **Poreikiai aktualūs visuose Lietuvos miškuose** |  |
|  | Užtikrinamas visuomenės šveitimas miškų ekologijos klausimais. | Žinių neturėjimas formuoja nepamatuotus lūkesčius |
|  | Sukurta biologinės įvairovės miškuose inventorizavimo sistema. | Rengiant, licencijuojant ir vertinant ekspertų darbą būtų sukurta objektyvi biologinių vertybių vertimo ir apsaugos sistema. |
|  | Pagerinti miškų ekologijos ir biologinės įvairovės specialistų rengimą ir tobulinti metodinę medžiagą. | Rengimas universitetuose, papildomi mokymai, studijų programų atnaujinimas, literatūros (lietuvių kalba ir pritaikytos Lietuvos kontekstui) atnaujinimas būtinas, kad padidinti specialistų dirbančių gamtosaugos srityje kompetencijas. |
|  | Reikalingas stabilus ir aiškus valstybės finansavimas miško ekosistemų ir biologinės įvairovės išsaugojimui. Užtikrinti:  - kompensavimo mechanizmą už gamtinių vertybių apsaugą ir apsaugos sutarčių sudarymą;  - miško ekosistemos atkūrimo ir palaikymo darbų finansavimą. | Nėra nustatytas pastovus miško ekosistemų apsaugos finansavimas ir tai neskatina savininko rūpintis biologine įvairove.  Šiuo metu kompensavimo sistema turi svarbių trūkumų. Kompensacijoms tinkami plotai nebūtinai atitinka faktines saugomų vertybių vietas. Sistema neužtikrina ilgalaikės apsaugos – sustabdžius dalyvavimą apsaugos priemonėje, savininkas gali iškirsti medyną. Turi būti sutvarkyta teisinė bazė ir užtikrinti finansai kad kompensacijos miško savininkams būtų teisingos.  Tokia situacija lemia, kad dalis gamtosaugos ir gamtotvarkos tikslų nebus pasiekta, o vėliau juos pasiekti kainuos brangiau. |
|  | Neigiamas poveikis miško ekosistemai efektyviai reguliuojamas mokestinėmis priemonėmis, taip surenkant lėšas miškų gamtosauginėms reikmėms. | Vertinamos miško ekosistemų paslaugos ir biologinė įvairovė. Į jas atsižvelgiama priimant miškotvarkos sprendimus ir nustatant mokesčių dydį. Svarbiausių miško plotų išsaugojimas finansuoijams iš surinktų lėšų: veikiant “Habitats Banking” principais paremtas ekosistemų apsaugos mechanizmas. |
|  | Ūkiniuose miškuose prioritetas teikiamas įvairiarūšių medynų formavimui. | Įvairiarūšiai medynai stabilesni, artimesni natūraliai ekosistemai, juose didesnė biologinė įvairovė. |
|  | Atkurtas nusausintų durpžemių hidrologinis režimas miškuose. Nauji miško plotai nesausinami. | Klimato kaitos mažinimo ir biologinės įvairovės didinimo priemonė. |
|  | Invazinių rūšių plitimas miškuose efektyviai stabdomas. | Dabar galiojantys teisiniai aktai, reglamentuojantys invazinių ir egzotinių augalų plitimą miškuose, turi trūkumų. Jie leidžia šalinti šiuos augalus, tačiau reikia taikyti ir aktyvias priemones bei šviesti miško savininkus ir naudotojus. Kiekvieni uždelsti metai brangina šias veiklas ateityje. |
|  | Kirtimų metu saugoma negyva mediena (bent 5 ktm/ha stambios negyvos medienos). | Būtina perkelti iš FSC nacionalinio standarto, kuris jau suderintas su skirtingomis suinteresuotomis grupėmis |
|  | Kirtimų metu atrenkami ir iki visiško suirimo biologinės įvairovės išsaugojimui paliekami 10 vnt./ha (7 vnt./ha kietųjų lapuočių atveju) žalių medžių su medžių mikrobuveinėmis. Didžioji dalis medžių turi būti paliekami formuojamose mikrogrupėse. | Būtina perkelti iš FSC nacionalinio standarto, kuris jau suderintas su skirtingomis suinteresuotomis grupėmis |
|  | Savaiminės kilmės miškų plotai didėja. | Didinti savaiminės kilmės miškų plotus. Visos kirtavietės savaiminės kilmės miškuose turi būti paliktos savaiminiam atžėlimui, o kultūrinės kilmės medynuose - savaiminiam atžėlimui turėtų būti palikta bent 10 proc. kiekvienos biržės ploto |
|  | Užtikrinamas Paukščių direktyvos reikalavimas saugoti paukščius ir jų buveines nuo sunaikinimo visoje šalyje | ES Paukščių, Buveinių direktyvos ir kiti tarptautiniai įsipareigojimai biologinės įvairovės apsaugai turi būti įgyvendinami pilna apimtimi, neapsiribojant formaliu įsipareigojimų vykdymų, bet nešantys realų poveikį siekiant prisiimtų tikslų. Praktikoje susiduriame su jog tam tikri tarptautiniai įsipareigojimai įgyvendinami su minimalia ambicija, kuri neužtikrina tikslų pasiekimo, apsiribojama formaliu įgyvendinimu orientuotu į mažiausias pastangas, bet ne į pageidaujamo poveikio siekimą. |
|  | Gyvūnų veisimosi metu (nuo kovo 15 iki rugpjūčio 1 d.) visuose šalies miškuose nevykdomi pagrindiniai miško kirtimai. | Kirtimai veisimosi metu turi didelį trikdymo poveikį, sunaikinami lizdai ir pan. Taip pat kirtimų ribojimas šiuo laikotarpiu atlieptų visuomenės lūkestį (apie tai aiškiai pasisako visuomenės apklausos). |
|  | Griežčiau reguliuoti sunkiosios technikos panaudojimą miškininkavimo veiklose. | Dabartinis sunkiosios technikos naudojimas turi neigiamą poveikį biologinei įvairovei. Ją naudojant neretai kyla konfliktai su vietinėmis bendruomenėmis dėl vietinių kelių niokojimo. |
|  | Miškotvarkos projektai efektyviai integruoja gamtosaugines ir gamtotvarkos priemones. | Vidinis miškotvarkos projektas pakankamai neintegruoja kitų gamtotvarkos dokumentų ir nesukuria objektyvių prielaidų užtikrinti ilgalaikės biologinės įvairovės apsaugos. Ūkinė veikla plėtojama administracinių VMU padalinių pagrindu, o biologinė įvairovė funkcionuoja ekosistemų ir jose gyvenančių populiacijų pagrindu. Todėl reikalinga tobulinti miškotvarkos projektų rengimą. |
|  | Privačios miškų saugojimo iniciatyvos remiamos formuojant palankią teisinę ir finansinio rėmimo aplinką | Privati miško savininkų ir gamtosaugos bei biologinės įvairovės fondų iniciatyva saugant miškus ir jų biologinę įvairovę turėtų būti visokeriopai palaikoma, o ne apsunkinama, žlugdoma. |
|  | Miškininkavimas turi būti vykdomas Lietuvos dirvožemių klasifikacijos LTDK-99 pagrindu. | dabar miškininkavimas vykdomas miško augaviečių pagrindu. Deja, sklypinėje Lietuvos miškų inventorizacijoje miško augavietės netikslinamos ir dažnai neatitinka tikrovės. Be to, 1999 m. buvo parengta nauja Lietuvos dirvožemių klasifikacija LTDK-99, kuri yra suderinta su FAO-UNESCO Pasauline dirvožemių legenda. Šią klasifikaciją būtina įdiegti, kaip ir daugelyje ES šalių, ir Lietuvos miškininkavime. |
|  | **Poreikių grupė - Rūšių ir buveinių išsaugojimo poreikiai** |  |
|  | Saugomų rūšių populiacijos išlaikomos gyvybingos. | Reikalingi apsaugos ir tvarkymo reglamentai ir jų savalaikis įgyvendinimas. |
|  | Rūšių ir buveinių išsaugojimas planuojamas atsižvelgiant į klimato kaitą. | Būtina įvertinti galimą neigiamą klimato kaitos poveikį ir švelninti jos pasekmes |
|  | Užtikrinamas sistemingas miškų biologinės įvairovės tyrimas ir būklės stebėsena, efektyvus duomenų tvarkymas | Būtina nuolat patikslinti ir aktualizuoti, įvertinti radavietės. Duomenys reikalingi vertinant miškų būklę ir ūkinių priemonių poveikį. Šiuo metu yra didelis duomenų apie miško biologinę įvairovę trūkumas. Reikalinga metodika, stebėtojai ir suvesti į duomenų bazę. Reikia įvesti Įprastų miško paukščių monitoringą. |
|  | **Poreikių grupė - Poreikiai susiję su saugomais miškais** |  |
|  | Diferencijuoti biologinei įvairovei ir ūkinei veiklai skirtus miškus pagal veiklos tikslą ir nustatyti teritorines proporcijas, atsižvelgiant į visuomenės lūkesčius ir mokslo rekomendacijas. | Šiuo metu toje pačioje teritorijoje keliami skirtingi tikslai sukelia problemas ir nereikalingas įtampas.  Saugomų teritorijų miškuose vykdoma veikla turi būti palanki biologinės įvairovės apsaugos požiūriu – užtikrinti esamų gamtinių vertybių apsaugą bei atkurti prarastus vertingus biologinės įvairovės komponentus.  Remiantis šiuo strateginiu poreikiu 10-30 proc. Lietuvos miškų turėtų būti griežtai saugomi (juose nevykdoma jokia ūkinė veikla). Likusiuose saugomų t-jų miškuose vykdoma artima gamtai miškininkystė. |
|  | Užtikrinama reali „Natura 2000“ tinklo teritorijose saugomų natūralių buveinių ir rūšių apsauga nuo pažeidimo ar sunaikinimo, užtikrinama palanki apsaugos būklė:   * ne mažiau kaip 60 proc. prioritetinių EB svarbos miško buveinių tipų ploto ir ne mažiau kaip 20 proc. kitų miško buveinių tipų ploto yra įtraukta į Natura 2000 tinklą; * užtikrinama saugomų natūralių buveinių ir rūšių apsauga nuo pažeidimo ar sunaikinimo; * saugomų teritorijų miškų gamtosauginis tvarkymas vykdomas atsižvelgiant į teritorijoms būdingų trikdymo veiksnių dinamiką; * užtikrintas stambios negyvos medienos pakankamas kiekis saugomų teritorijų miškuose; * įtvirtintas kontroliuojamos miško paklotės deginimo metodas ir kitos gamtotvarkos priemonės, reikalingos biologinės įvairovės išsaugojimui; * saugomose teritorijose nestabdomi gamtiniai procesai ir nešalinami šių procesų padariniai, svarbūs biologinės įvairovės išsaugojimui (vėjovartos, sniegolaužos, fitofagų antplūdžiai); * atkurtas natūralus hidrologinis režimas saugomų teritorijų miškuose. | Daugelis inventorizuotų ir potencialių saugoti pagal ES Buveinių direktyvos reikalavimus vertingų gamtinių miško buveinių jau kelerius metus buvo kertamos. Dėl to galimai nukentėjo Lietuvos gamtinių miško buveinių tinklo kokybė. Siekdama išvengti EK baudų, šalis privalo užbaigti formuoti kitais metais.  Reikalingi apsaugos ir tvarkymo reglamentai ir jų savalaikis įgyvendinimas, suteikti veiksmingą vietą parengtoms Buveinių tvarkymo rekomendacijoms.  Regionuose yra skirtingi miškų tipai, kuriuos veikia skirtingi natūralūs trikdymo veiksniai. Saugomos rūšys ir buveinės yra prisitaikę prie šių veiksnių poveikio ir šiuos veiksnius imituodami padėsime pagrindą rūšių ir buveinių išsaugojimui.  Natūralių gamtinių procesų pasireiškimo trūkumas yra svarbus veiksnys neužtikrinant palankios apsaugos būklės. To pasėkoje dažnai reikia tuos procesus imituoti gamtotvarkinių priemonių pavidale, o tai papildomi kaštai. Bet kuriuo atvejui natūralių procesų imitavimas neduoda geresnių rezultatų už pačius natūralius procesus. |
|  | Visų miškų patenkančių į saugomas teritorijas naudojimo tikslas turi būti gamtosauginis | Saugomos teritorijos įsteigtos tam, kad išsaugoti ten esančias vertybes, sugražinti pirminę saugomų teritorijų prasmę. |
|  | Esamas saugomų teritorijų kiekis yra nepakankamas bioįvairovei ilgą laiką išsaugoti, jų turi būti nustatyta daugiau. Svarbiausias plėtros potencialas - kertinės miško buveinės, EB svarbos buveinės, gamtinę brandą pasiekę medynai. Išvystyta mikro draustinių koncepcija, užtikrinanti lanksčią saugomų rūšių buveinių apsaugą. | Saugomos teritorijos – svarbiausias biologinės įvairovės apsaugos mechanizmas, apsaugos ilgalaikis garantas. 30 proc. LT ploto – saugomos teritorijos, o 10 proc – griežtai saugoma. Saugomų teritorijų tinklas plečimas remiantis KMB, EB svarbos buveinėmis. Griežtai saugoma teritorija – galimi tik gamtosauginiai kirtimai.  Mikro draustinių steigimas ir likvidavimas galėtų pasižymėti lankstumu ir greitu procesu. Tokių ST paskirtis būtų užtikrinti augalų ir tinkamą gyvūnų radviečių apsaugą nustatant lankstų apsaugos režimą, apimantį tik konkretaus saugomo objekto poreikius. |
|  | Saugomų teritorijų sistemoje užtikrinamas proporcingas visų miškų įvairovės atstovavimas. Saugomų teritorijų miškų apsauga yra efektyvi pagal plotą, tipus, išsaugojimo režimą. | Siekiant apsaugos proporcingumo, reikalinga susitarti atskaitos tašką (laiko juostoje ar modeliuojant įvairovę atsižvelgiant į esamus dirvožemių tipus ir paplitimą). |
|  | **Poreikių grupė - Poreikiai taikytini ūkiniuose Lietuvos miškuose** |  |
|  | Ūkiniuose miškuose veikla vykdoma išsaugant saugomų rūšių radavietes ir jų buveines, esmines miško ekosistemų struktūras ir procesus. | Rūšių ir buveinių apsauga - tai ir jų vidurūšinės įvairovės, įvairių funkcionavimo struktūrų išsaugojimas. Negali būti garantuota vien tik per ST tinklą. |
|  | Ūkiniuose miškuose taikomas efektyvus bazinis gamtosauginių priemonių standartas:  - ūkininkavimas planuojamas atsižvelgiant į kraštovaizdžio ekologijos ir metapopuliacijų funkcionavimo principus, taip užtikrinant laisvą individų migraciją ir genetinės įvairovės išsaugojimą;  - miškų tvarkymo sertifikavimas yra svarbi prielaida užtikrinant bazinį gamtosauginių priemonių miškuose standartą, įskaitant privačiuose miškuose;  - saugant miškų natūralumą, miško plantacijos (trumpos apyvartos miško želdiniai) steigiamos tik buvusioje dirbamoje žemėje;  - skatinamas natūralus miško žėlimas - vyraujantis miško atkūrimo būdas. | Svarbūs visi apsaugos lygmenys: genetinė, rūšių, ekosistemų ir procesų.  Svarbu natūralaus miško žėlimo skatinimas – tai turi būtu vyraujantis miško atkūrimo būdas.  Miškų sertifikavimas yra veiksmingas, rinkos poveikiu paremtas skatinimo mechanizmas. |
|  | **Poreikių grupė - Miškingumo didinimo poreikiai** |  |
|  | Miškingumo didinimas privalo atliepti biologinės įvairovės apsaugos ir regioninio vientisumo poreikius pirmenybę teikiant kokybiniams, o ne kiekybiniams parametrams:  - jis turi gerinti ekologinio tinklo vientisumą;  - sodinamos tik vietinės medžių rūšys;  - miškingumas negali būti didinamas kitų vertingų buveinių (pvz. natūralių pievų, šlapžemių, atvirų buveinių rūšių radaviečių) sąskaita;  - ypatingas dėmesys miško ploto atkūrimui ir agromiškininkystei skiriamas ten, kur miško ploto istoriniai praradimai buvo didžiausi (derlingų dirvožemių regionai). | Papildomos priemonės stiprinančios poreikio įgyvendinimą:  - Miškingumo didinimas turi būti siejamas su kraštovaizdžio elementų gausinimu pasitelkiant BŽŪP galimybes (skatinamas per išmokų sistemą);  - Ekologinio tinklo vientisumas turi būti numatomas parengiant erdvinį tinklo modelį nustatant prioritetines zonas miškininkystės plėtrai;  - Vietovėse kur tikslinga didinti miškingumą neturėtų būti taikomos sankcijos už apleistas žemes, jose skatinant savaiminį miško formavimąsi.  Miško plotai turi būti didinimai be spaudimo atviroms buveinėms ir rūšims. Ypatingas dėmesys turi būti skiriamas miškingumo atkūrimui, kur jo istoriniai praradimai buvo didžiausi (derlingų dirvožemių regionai). Įveisiant mišką turi būti užtikrinama didelė rūšinė įvairovė, jeigu tai nebus trumpos rotacijos želdiniai. |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatiniosis tikslo** | **Įvertinkite aktualumą balais:**  **Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant): |  |  |
| 1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms; | 3  3  2  3  3 | Teigiamas  Esminis visa apimantis poreikis.  Esminis NMS tikslas, „skėtis“ kitiems punktams  Biologinės įvairovės būklė pagerės, nes šiuo metu egzistuoja disbalansas |
| **2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą;** | 2  2  2  2 | Teigiamas  Poveikis yra reikšmingas, nes tai bus varomoji politikos kryptis ateityje. Ar poveikis bus teigiamas ar neigiamas, labai priklauso nuo klimato kaitos iššūkių suvaldymo ir interpretavimo.  Nėra aiškios ir patikimos, visa apimančios anglies balanso skaičiavimo metodikos;  Pernelyg sureikšminama anglis ir klimato kaita turinti neigiamą poveikį BĮ  Miškų natūralumo sąskaita mėginama spręsti klimato kaitos probleminius klausimus, todėl svarbu susitarti šioje srityje. |
| **3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą;** | 3  3  3  3 | Teigiamas  Tiesioginis poveikis miškų ekologijos ir biologinės įvairovės kontekste.  Esminis poreikis |
| **4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą;** | 2-3  1  3  2 | Teigiamas  Poveikis grupei mažau aktualus, išskyrus kraštovaizdžio stabilumas yra svarbus.  Manome, kad neprieštarauja ir artiname BĮ prie visuomenės; Daugiafunkcinis panaudojimas gali pagerinti BĮ būklę (bet čia vertintina atsargiai)  Svarbus punktas, tačiau sunku susitarti, nes stipriai remiasi moralinėmis nuostatomis, be to, nematerialiųjų naudų tiekimas iš miškų neatlyginamas rinkoje. Rekreacinių miškų su specifiniu jų pritaikymu negalėtų būti per daug, kad bioįvairovės apsauga būtų užtikrinta. |
| **5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą;** | 1  3  3  3 | Neutralus  Reikšmė didelė, nes darniu tvarkymu paremtas ūkininkavimas yra tampriai susijęs su biologine įvairove.  Artimas gamtai miškininkavimas yra daug švelnesnis ūkinis rėžimas už dabartinį ir turės teigiamos įtakos  Susitarimo sritis svarbi miškams, nepriskirtiems saugomoms teritorijoms. ST miškuose turi būti taikomi kiti standartai |
| **6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;** | 2  3  2  3 | Neutralus  Iš biologinės perspektyvos, ekonominė nauda nėra šios grupės prioritetas. Tačiau ekonominis faktorius gali lemti ir aplinkosauginę sėkmę. Šis pamatinis tikslas yra svarbių konfliktų priežastis ir būtina jį spręsti.  Neigiamas poveikis gali vesti prie to, kad tam tikruose miškuose nebus visiškai atsižvelgiama į BĮ apsaugą;  Informacijos trūkumas gali lemti nepakankamą apsaugą  Kai kurios teiginio dalys yra pernelyg ribojančios susitarimo variantus, todėl diskutuoti labai svarbu |
| **7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją;** | 1  1  1  1 | Neigiamas  Šiuo metu poveikis nedidelis, nepakankamai įvertintas.  Potencialas grėsmei, nesimato teigiamo postūmio BĮ išsaugojimui; medienos pramonės poreikiai jau dabar viršija išteklius (1,3-1,7 karto)  Siauresniu miškų ekologijos ir bioįvairovės apsaugos požiūriu, tai mažiau svarbūs aspektai |
| **8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;** | 3  1  2  3 | Teigiamas  Poveikis miško ekologijai ir biologinei įvairovei nėra tiesioginis, tačiau ilgalaikėje perspektyvoje turi didelę įtaką. Reikalinga skatinti greitesnę miškų ūkio transformaciją, kad turėtų didesnę teigiamą įtaką miškų ekosistemoms.  Dabar visi mokslai vykdomi trumpalaikiai ir siauri; reikia vystyti kompleksines temas, siekiant suderinti visas sritis bei taikyti inovacijas  - |
| **9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas.** | 2  1  2  1 | Teigiamas  Pirmoji teiginio dalis, susijusi su specialistų rengimu, ypač svarbi, tačiau antroji dalis – apie profesinio prestižo didinimą ir profesinių sąjungų veiklą, neturi didelio poveikio miškų ekologijai.  Reikalingi įvairiapusišką kompetenciją turintys specialistai, jų įvairovė, dirbantys bendrai  Siauresniu miškų ekologijos ir bioįvairovės apsaugos požiūriu, tai mažiau svarbūs aspektai |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| **Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):** |  |  |
| **1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms;** | Vienodo reguliavimo sąlygos skirtingiems poreikiams  Kyla įtampa  Šiuo metu egzistuoja disbalansas tuo pačiu metu yra ir saugoma ir vykdoma ūkinė veikla  Skirtingos interesų grupės jaučia grėsmę savo egzistencijai, nes skirtingai suvokia miško kaip ištekliaus naudojimo strategiją, pvz., jeigu plėsis ST, turės trauktis valstybinis ir privatus miškų ūkis, miško pramonė. | Nusistatyti miškininkavimo aiškius prioritetus ir kryptis  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirites – gamtosauginis prioritetas, ekonominis prioritetas, socialinis.  Svarbu nustatyti ir kiek (griežtai) saugoti, ir kiek naudoti aktyviau.  Svarbu aiškiai išskirti vietoves, kur miškai tik saugomi.  Prioritetų zonavimas  Išgryninti lūkesčius – teritoriškai išskiriant kur taikomas / netaikomas gamtosauginis prioritetas Įgyvendinti ES BĮ strategiją  Įvardinti kiekybiškai ir susitarti kiek saugoti/kiek naudoti  Dar aiškiau atskirti miškininkavimo sąlygas ST, nuo ūkiniuose miškuose taikomų reikalavimų. Reikalinga dar didesnė reguliavimo poliarizacija. |
| **2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą;** | Spekuliavimas anglies kaupimu ir išlaikymu, siekiant intensyvinti kirtimus ir jauninti kirtimo amžių  Kyla įtampos  Iškreiptas dėmesys anglies balansui, neatsižvelgiama į klimato poveikį miškų būklei į kitus poveikius – hidrologinį rėžimą  Nesuskaičiuoji realūs anglies netekimai kirtimo metu skaičiuojant tik anglies išsaugojimą paruoštoje medienoje;  Klimato kaitos poveikis nevertinamas patiems miškams tiesiogiai  Skirtingai vertinamas miškų indėlis į klimato kaitos suvaldymą. | Siekti kokybinio, ne tik kiekybinio miškingumo didinimo ir sodinti miškus, atliepiančius klimato kaitos tendencijas  Derinant biologinės įvairovės ir klimato kaitos stabdymo klausimus remtis patikimais moksliniais duomenimis taip mažinant priešpriešą tarp bį išsaugojimo ir klimato kaitos stabdymo.  Teisingas moksliškai pagrįstas modeliavimas;  Greitai augančių rūšių plantacijų sodinimas;  Ilgai augančių kietųjų lapuočių medynų (ąžuolynų) išsaugojimas nekertant ir paliekant natūraliam suirimui;  Dėmesį skirti priemonėms, nesusijusioms su anglimi (sausroms atsparių retesnių medynų auginimas, vandens sistemų atstatymas, durpynų atkūrimas).  Susitarti dėl proporcijų, kokia miško dalis bus skirta CO2 kaupimui ir išėmimui, o kuri dalis bus skirta BĮ saugojimui. |
| **3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą;** | Anglies kaupimo poreikio priešpastatymas biologinės įvairovės išsaugojimui.  Ribojimų pagrįstumas ir kompensavimų už jų vykdymą adekvatumas.  Kyla įtampos tarp biologinės įvairovės apsaugos poreikio ir per ūkinių interesų.  Dėl negaunamos medienos  Nevienodas požiūris  Privačių ir valstybinių miškų naudojimas kaip tradicinės ekonominės veiklos objektas. | Kalbant apie CO2 mažinimą, neužmiršti biologinės įvairovės apsaugos  Užtikrinti stabilų finansavimą gamtosaugai  Iš esmės peržiūrėti saugomų rūšių apsaugos taktiką, konkretizuoti atskirų rūšių apsaugos reglamentus;  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirties – gamtosauginis prioritetas, ekonominis prioritetas, socialinis.  Svarbu nustatyti ir kiek (griežtai) saugoti, ir kiek naudoti aktyviau.  Svarbu aiškiai išskirti vietoves, kur miškai tik saugomi.  ST saugojimas pagal gamtotvarką;  Ištirtumo didinimas pagrindžiant esamą apsaugos būklę ir apsaugos poreikius;  Pakeisti valstybinių miškų tvarkymo efektyvumo vertinimo rodiklius, kad piniginė grąža nebūtų svarbiausias vertinimo rodiklis. Keisti užduočių formulavimo tradiciją.  Privatiems miškams – sukurti deramą kompensavimo mechanizmą. |
| **4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą;** | Nepamatuoti atskirų grupių lūkesčiai,  miško naudojimo ir apsaugos virtuvės nesuvokimas;  nepakankamas šito bloko reikšmės visuomenės būsenai vertinimas  Kyla įtampos tarp rekreacinių / kultūros poreikių ir ūkinių interesų.  Nepakankamos žinios apie miškus ir BĮ.  Visuomenė miškais rekreacijos tikslais naudojasi nemokamai, miško savininkai ir valdytojai nesulaukia naudos grąžos. | Šviesti, šviest ir šviesti, kad didėtų abipusis supratimas, bet ne priešstata.  Institucijų komunikavimo efektyvumo stiprinimas.  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirities – gamtosauginis prioritetas, ekonominis prioritetas, socialinis.  Svarbu nustatyti ir kiek (griežtai) saugoti, ir kiek naudoti aktyviau.  Svarbu aiškiai išskirti vietoves, kur miškai tik saugomi.  Išgryninti lūkesčius – teritoriškai išskiriant kur taikomas / netaikomas rekreacinis prioritetas;  Orientuotis į ST (Nac. Parkai, Reg. parkai);  Visuomenės švietimas apie BĮ poreikius.  Švietimas ir informavimas. |
| **5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą;** | Mąstymo inercija, keičiant miškininkavimo tendencijas;  Nepakankamas pritarimas naujiems metodams;  Per smulkmeniškas valstybės reguliavimas neturint populiacijų valdymo plano.  Nekyla įtampos  Nepilnai persiorientavę specialistai, nepilnai pasiruošę;  Nėra pritaikytos naujos technikos  Įtampos dėl didžiųjų plėšrūnų, elninių žvėrių populiacijų reguliavimo | • Miškų vystymui turėti ilgalaikes programas, neapsiribojančias viena kadencija;  • Tobulinti gyvūnų populiacijų apskaitos ir reguliavimo metodus  Mokinimasis visą gyvenimą ir inovacijų paieška.  Aiškiau atskirti ūkininkavimo režimus ST ir ūkiniuose miškuose. |
| **6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;** | Neadekvačių kompensacijų reikalavimas už įsivaizduojamas pajamas iš vienos pusės ir nepakankamas išmokų už apribojimų laikymąsį dydis;  Į finansinius periodus orientuotos išmokos ir trumpalaikės sutartys neužtikrina apsaugos tęstinumo.  Didelė įtampa.  Tam tikruose miškuose nebus atsižvelgiama į BĮ apsaugą;  Informacijos trūkumas gali lemti nepakankamą apsaugą.  Dėl kompensacijų adekvatumo ir finansavimo šaltinių;  Dėl teiginio „atsisakant gamtosauginės ar kitokios pridėtinės vertės nekuriančių veiklos apribojimų“ turinio | Siekti vertingiausių sklypų išpirkimo pagal tuo metu galiojančias rinkos kainas;  Skatinti ilgalaikes apsaugos sutartis ir stabilų finansavimą;  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirites – gamtosauginis prioritetas, ekonominis prioritetas. Sutarimo pagrindas ir principas galėtų būti skirtingas valstybiniuose ir privačiuose miškuose.  Investavimas į aukštos pridėtinės vertės produktų gamybą;  Mokesčiai už vertybių naikinimą.  5 proc. mokestį nukreipti kompensacijoms už nekertamus miškus išmokėti.  Sąžiningai identifikuoti gamtosauginės ar kitokios pridėtinės vertės nekuriančius veiklos apribojimus, kurių interesų grupės galėtų atsisakyti bendru sutarimu. |
| **7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją;** | Nematomas teigiamas postūmis BĮ išsaugojimui; medienos pramonės poreikiai jau dabar viršija išteklius;  Negalės LT importuoti aukštos vertės medienos  Įtampa dėl „stabilaus kokybiškos ir aukščiausios technologinės vertės žaliavinės medienos tiekimo“ apimties. | Skatinti visuomenines savanoriško miško išsaugojimo iniciatyvas.  Peržiūrėti balansą kad poreikiai neviršytų galimų naudoti resursų;  Skatinti paslaugų, o ne produktų gamybą.  Diferencijuoti erdvėje, kur kokie prioritetai teikiami.  Iš anksto ir atsargiai vertinti perspektyvas, koks bus aukštos žaliavinės vertės medienos kiekis. |
| **8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;** | Disproporcija tarp miško naudojimo bei apsaugos ir miško, kaip ekosistemos išsaugojimo mokslinių tyrimų miškininkystės moksluose.  Nepakankamas kitų gamtos mokslų tyrimų rezultatų įvertinimas.  Skirstymas į gamtininkus ir miškininkus.  Nekyla įtampos.  Mokslo finansavimas turi būti tvarus, švietimo sistema turi atsižvelgti į poreikius.  Esama situacija kelia pavojų, kad jau dabar trūksta specialistų.  Įtampos dėl miškų ir kito susijusio mokslo rėmimo intensyvumo.  Dėl mokslo išvadų skirstymo į „patogias“ ir „nepatogias“ | Didinti dėmesį tyrimams, susijusiems su nemedieninėmis miškų funkcijomis.  Buveinių palaikymui ir atkūrimui taikyti ūkininkavimo saugomose buveinėse rekomendacijas, integruojant jas į specialiuosius kirtimus.  Mokslo programose skatinti bendradarbiavimą.  Politinius sprendimus grįsti mokslu.  Proporcingas miškininkystės ir gamtosauginio mokslo finansavimas.  Inovatyvumo skatinimas.  Remiamas miškų taikomojo mokslo temas turi peržiūrėti nepriklausomi mokslo vertintojai. |
| **9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas.** | Egzistuojanti sistema remiasi tokiomis abiturientų svajonėmis; poreikiai iš dalies nutolę nuo realybės.  Dėl miškininkų studijų programų keitimo, gali pritrūkti valios. | Stipendijų sistemos sukūrimas regionų jaunimui  Papildomų balų davimas už motyvaciją;  Popamokinės veiklos skatinimas ir praktikų įtraukimas  Programuoti, kad miškininkų vaidmuo keisis;  įtraukti į studijų programas daugiau miškų ekologijos ir bioįvairovės disciplinų. |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| **Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):** |  |
| **1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms;** | Nusistatyti miškininkavimo aiškius prioritetus ir kryptis:  • apsispręsti kiek ir kur teritorijų skiriame buveinių išsaugojimui;  • apsispręsti kiek ir kur teritorijų skiriame rūšių apsaugai.  Parengti teisės aktus su aiškia diferencijacija ūkiniams ir saugomiems miškams  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirties – gamtosauginis prioritetas, ekonominis prioritetas, socialinis.  Susitarti dėl miško naudų balanso ir juo remtis įgyvendinimo sprendimuose, išjungti ginčus ir imtis ramaus darbo. |
| **2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą;** | Siekti kokybinio, ne tik kiekybinio miškingumo didinimo;  Sodinti miškus, atliepiančius klimato kaitos tendencijas;  Skatinti degradavusių aukštapelkių atkūrimą;  Klimato kaitos problemų sprendimai kartu turėtų atliepti biologinės įvairovės palaikymo ir išsaugojimo poreikius.  Priimti nuostatą, kad bioįvairovės apsaugai svarbūs miškai nebus efektyvūs CO2 kaupimo požiūriu; susitarti, kad KK uždaviniai nebus sprendžiami miškų natūralumo sąskaita;  Išspręsti metodinį/žinių trūkumą, kad dėl kirtimo ar dėl miškų sausinimo išleidžiamas CO2 būtų šiuo metu nėra objektyviai apskaičiuojamas. |
| **3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą;** | Siekiant CO2 išmetimo mažinimo tikslų, neignoruoti biologinės įvairovės apsaugos poreikių.  Užtikrinti stabilų finansavimą gamtosaugai.  Iš esmės peržiūrėti saugomų rūšių apsaugos taktiką, konkretizuoti atskirų rūšių apsaugos reglamentus.  Nustatyti, kad aukštapelkės nebūtų įtraukiamos į miško žemę.  Buveinių apsaugai svarbiuose miškuose turi būti atliekamas poveikio aplinkai vertinimas.  Suinteresuotos šalys turi tartis ir susitarti – konkrečiais skaičiais nustatyti proporcijas (teritorines ir kitas) dėl šių klausimų detaliai.  Svarbu nustatyti ir kiek (griežtai) saugoti, ir kiek naudoti aktyviau.  Svarbu aiškiai išskirti vietoves, kur miškai tik saugomi.  Priimti nuostatą, kad ST miškuose kirtimai vykdomi tik dėl gamtosauginių priežasčių/tikslų; medienos gavyba ST nėra tikslas – tik kaip šalutinė nauda;  ST vyksta miško ekosistemų restauracija.  ES direktyvų reikalavimai įvykdomi sąžiningai, „pagal jų dvasią“, nėra pažeidimų procedūrų.  Paskirti pakankamą finansavimą kompensacijoms arba miškų išpirkimui. |
| **4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą;** | Šviesti, šviest ir šviesti, kad didėtų abipusis supratimas, bet ne priešstata.  Institucijų komunikavimo efektyvumo stiprinimas;  Stiprinti bendruomenių vaidmenį svarstant apskričių miškų schemas.  Pasiekti, kad biologinė įvairovė taptų kultūrinio, dvasinio ir visuomenės emocinės būklės gerinimo šaltiniu.  Diferencijuoti teritorinius prioritetus.  Šviesti visuomenę – įkurti miškų švietimo centrą? |
| **5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą;** | Miškų vystymui turėti ilgalaikes programas;  Tobulinti gyvūnų populiacijų apskaitos ir reguliavimo metodus  Parengti „artimo gamtai miškininkavimo“ gaires.  Stiprinti FSC sertifikavimą privačiame sektoriuje.  Remti privačių miško savininkų gamtosaugos iniciatyvas, pvz., privačios ST.  Diferencijuoti gyvūnų populiacijų reguliavimo principus ST ir kituose miškuose. |
| **6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;** | Siekti vertingiausių sklypų išpirkimo pagal tuo metu galiojančias rinkos kainas.  Skatinti ilgalaikes apsaugos sutartis ir stabilų jų finansavimą.  Tartis ir susitarti – konkrečiais skaičiais nustatyti proporcijas (teritorines ir kitas) dėl miškų paskirties – gamtosauginis prioritetas, ekonominis prioritetas. Sutarimo pagrindas ir principas galėtų būti skirtingas valstybiniuose ir privačiuose miškuose.  Miško kirtimo ūkiniais tikslais veiklą reguliuoti mokestinėmis priemonėmis, surinktas lėšas grąžinti į miško ekosistemą, pvz., išmokant kompensacijas savininkams už vertingiausių miškų nekirtimą |
| **7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją;** | Skatinti visuomenines savanoriškas miško išsaugojimo iniciatyvas  Diferencijuoti erdvėje, kur kokie prioritetai teikiami.  Iš anksto ir atsargiai vertinti perspektyvas, koks bus aukštos žaliavinės vertės medienos kiekis. |
| **8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;** | Didinti dėmesį tyrimams, susijusiems su biologine įvairove, rekreacinėmis, kultūrinėmis, visuomenės sveikatos ir emocinės būklės miškų funkcijomis  Buveinių palaikymui ir atkūrimui taikyti ūkininkavimo saugomose buveinėse rekomendacijas, integruojant jas į specialiuosius kirtimus.  Sukurti stabilų ir pakankamą miškų mokslo finansavimo modelį |
| **9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas.** | Numatyti socialinių garantijų užtikrinimą ir prestižo didinimą.  Sukurti kokybiškai naujas studijų programas, kurios leistų miškininkams imtis naujo vaidmuo pagal Žaliąjį kursą.  Sukurti sistemingą kvalifikacijos kėlimo sistemą miškų specialistams. |

**UŽDUOTIS Nr. 3. NACIONALINĖ MIŠKŲ VIZIJĄ**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| Vizijos formuluotė (*skaityti kartu su žemiau pateiktais viziją specifikuojančiais rodikliais*):   * Gamtos išsaugojimas nesitikint iš jos vien tik praktinės naudos įsitvirtina ne tik Lietuvos žmonių sąmonėje, bet ir viešoje politikoje. * Orientuojamasi į daugiatikslį miško paslaugų teikimą, o medienos tiekimas turėtų tapti tik vienu iš daugelio visuomenės vertinamų ir įkainojamų verčių. * Visi strateginiai sprendimai miškų sektoriuje priimami taikant ekosisteminių paslaugų vertinimą. * Saugomos teritorijos – svarbiausias biologinės įvairovės apsaugos mechanizmas, apsaugos ilgalaikis garantas (1, 2, 4, 6 rodikliai). * Griežtai saugomuose miškuose leidžiama vykti natūraliems ekosistemų trikdžiams ir (jų sukeltiems) sukcesiniams procesams, formuotis natūraliai medynų rūšinei ir amžinei struktūrai (prireikus, trikdžiai atkuriami), tokiu būdu sudarant sąlygas klestėti biologinei įvairovei (3 rodiklis), o likusiuose saugomuose miškuose vykdoma artima gamtai miškininkystė. * Lietuvoje didėja gamtinę brandą pasiekusių medynų kiekis. Pelkės nelaikomos mišku. Ūkiniuose miškuose auginama mediena taikant gamtai palankų miškininkavimą (5 rodiklis). Plantaciniam miškininkavimui skiriamas buvusios dirbamos žemės plotas neribojamas (7 rodiklis). Miškingumas didinamas be neigiamo poveikio atvirų buveinių ir rūšių išsaugojimui, teikiant prioritetą mažiausiai miškingiems šalies regionams. * Greito vartojimo įpročiai keičiasi, medienos poreikis nebeauga, o suvartojama tiek, kiek šalies miškai gali patiekti užtikrinant ekosistemų stabilumą.   *Viziją specifikuojantys rodikliai:*  *1. 30 proc. Lietuvos ploto – bioįvairovės apsaugai ir įvairiausiam gamtos paveldui apsaugoti skirtos saugomos teritorijos, o 10 proc. – griežtai saugomos.*  *2. 40 proc. Lietuvos miškų yra saugomi dėl biologinės įvairovės apsaugos tikslų, iš jų – 10 proc. – griežtai saugomi; 60 proc. Lietuvos miškų yra ūkiniai miškai, skiriami ūkiniam ir socialiniam interesui tenkinti.*  *3. Apsaugos režimo apibrėžimui: saugomi miškai - tai šiandieniniai I ir II miškų grupės miškai; griežtai saugomi miškai – tai šiandieniniai I miškų grupės miškai.*  *4. Ne mažiau kaip 60 proc. prioritetinių EB svarbos miško buveinių tipų ploto ir ne mažiau kaip 20 proc. kitų miško buveinių tipų ploto yra įtraukta į Natura 2000 tinklą.*  *5. Gamtai palankus miškininkavimas turi garantuoti saugomų rūšių palankią apsaugos būklę ir užtikrinti laukinės gyvūnijos ramybę jautriais periodais.*  *6. Užtikrinamas pakankamas ir stabilus finansavimas biologinės įvairovės apsaugai miškuose.*  *7. Plantaciniais želdiniais laikyti tai, kas apibrėžiama kaip „trumpos apyvartos miško želdiniai“.* |

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume.

**Deleguojami atstovai į bendrą forumą** - G. Brazaitis, E. Budrys, A. Klimavičius, Ž. Morkvėnas, A. Stanislovaitis.

**Rezervas - pakaitiniai, jeigu kuris delegatas negalėtų dalyvauti**: J. Motiejūnaitė ir R. Treinys

1. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.
2. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** [**anzela.valaine@am.lt**](mailto:anzela.valaine@am.lt) **iki 2021 m. rugsėjo 13 d. 12 val.**